ئیدارەی سۆران

ئیدارەی سۆران یەکێکە لە دامەزراوە فەرمییەکانی حکوومەتی ھەرێمی کوردستان، لە پارێزگای ھەولێر، ناوەندی ئەم ئیدارەیە شاری سۆرانە.https://soran.gov.krd/2959/derbare/#

 ناو 
ناوی ئەم ئیدارەیە لە ناوەندەکەیەوە وەرگیراوە، کە شاری سۆرانە.

ھەروەک دەزانین، وشەی "سۆران" لە زمانی کوردی دا، لە زۆر شتا بە کاردێت.
 یەکێکە لە زاراوە سەرەکیەکانی کوردی، زاراوەی (سۆرانی)ە.
 ناوە بۆ بەشێک لە کورد کە دادەنیشێ لە ناوەندی زێی گەورە و زێی بچووکدا.
 ناوی بنەماڵەیەک لە فرمانڕەوایانی کوردە، با ناوی میرنشینی سۆرانەوە.
 ناوی خانزادی سۆرانە.
 ناوی ھێندێک منداڵی کوڕیش دەنێن(سۆران).https://lex.vejin.net/ck/search/?t=%D8%B3%DB%86%D8%B1%D8%A7%D9%86&f=0

کاتێک باران زۆر دەباری و شڵێوە و لەنگێزەی بنەوەشت  دەکات، خاک  و دەرودەشت و کێو پارەکان زۆرتر رەنگی سووریان لێ دەنیشێت. وشەی "سۆران"، لە " سوور"ەوە ھاتووە. و "سۆران " یانی "سووران" یا کورد وتەنی سوورکەڵانیەکان یا دەڤەرە سوورەکان. لێرەدا پرسیارێک دێتە گۆرێ، کە ئەی بۆ "سووران" نیە و " سۆران"ە، کە ئەمەش ھۆی ئەوەیە لەو ناوچەیە، بە رەنگی "سوور" دەڵێن  " سۆر" و " سۆران "  کۆی وشەی " سۆر"ە، واتە سوورەکان.

مێژوونووسان دەگێڕنەوە کە سەرەتای درووستبوونی میرنشینی سۆران، دەگەڕێتەوە بۆ (کەلۆس) ناوێک، دواتر کوڕەکەی جێیگرتووەتەوە ناوی (عیسا) بووە. ئەم عیسا ناوە ھێزێکی کۆکردووەتەوە و چووەتە سەر قەڵای ئاوان، کاتێک گەمارۆیداوە لەسەر بەردێکی سوور وەستاوە کە ڕوانووێتە سەر قەڵاکە، ئیتر نازناوی ھاوەڵانی بەردی سووریان بە خۆی و لایەنگرانی دا. وەنەوەکانی بە سووران یان سۆران ناویان دەرکرد.

 جوگرافیا 
ئیدارەی سەربەخۆی سۆران ھاوسنوورە لەگەڵ:
 لە باکوورەوە پارێزگای حەکاری لە باکووری کوردستان.
 لە باشوورەوە ئیدارەی ڕاپەڕین.
 لە ڕۆژھەڵاتەوە شارستانی شنۆ و شارستانی پیرانشار لە ڕۆژھەڵاتی کوردستان.
 لە ڕۆژاواوە پارێزگای ھەولێر و پارێزگای دھۆک.https://www.openstreetmap.org/#map=9/36.716/44.426

 مێژوو 
ئیدارەی سەربەخۆی سۆران یەکێکە لە دامەزراوە فەرمیەکانی حکوومەتی ھەرێمی کوردستان، کە پێک ھاتووە لە شەش قەزا و سیانزە ناحیە لە رێکەوتی ٢٨/٧/٢٠٢١ بە بریاڕی ئەنجومەنی وەزیران ژمارە (١٠٧)، فەرمانی ھێنانە کایەی ئیدارەی سەربەخۆی سۆران دەرچوو.https://soran.gov.krd/2959/derbare/#

 ئەمانەش ببینە 
 پارێزگای ھەولێر
 قەزای سۆران
 قەزای چۆمان
 قەزای ڕەواندز
 قەزای سیدەکان
 قەزای خەلیفان
 قەزای مێرگەسۆر

 سەرچاوەکان 

پۆل:مێژووی کوردستان
زاخۆ
زاخۆ
پۆل:پارێزگاکانی باشووری کوردستان
پۆل:شوێنە ئاوەدانەکانی پارێزگای دھۆک
پۆل:نیشتەجێبوونی کوردەکان لە عێراق